《东归出城留别知己》
唐代·徐夤

韦蒙屈指许非才，三载长安共酒杯。欲别未攀杨柳赠，

相留拟待牡丹开。寒随御水波光散，暖逐衡阳雁影来。

他日因书问衰飒，东溪须访子陵台。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。